পারল না জাপান, টি২০ বিশ্বকাপে সংযুক্ত আরব আমিরশাহি

স্পোর্টস ডেস্ক: টি২০ বিশ্বকাপের (T20 World Cup 2026) মঞ্চে জায়গা নেওয়ার স্বপ্ন পূরণ হল না জাপানের (Japan)। তাদের হারিয়ে ২০ নম্বর তথা শেষ দল হিসেবে ঢুকে পড়ল সংযুক্ত আরব আমিরশাহি (UAE)। আগামী বছরের ফেব্রুয়ারি-মার্চে ভারত ও শ্রীলঙ্কায় অনুষ্ঠিত টুর্নামেন্টে এশিয়া ও পূর্ব-এশিয়া প্যাসিফিক কোয়ালিফায়ার থেকে ওমান ও নেপালের পর আমিরশাহি বার্থ নিশ্চিত করল। জাপানকে আট উইকেটে হারিয়ে যোগ্যতা অর্জন করল তারা।

প্রথমে ব্যাট করে নয় উইকেট হারিয়ে ১১৬ রান করেছিল জাপান। ৩২ বলে অপরাজিত ৪৫ রান করেন ওয়াতারু মিয়াউচি (Wataru Miyauchi)। আমিরশাহির হয়ে ২০ রান দিয়ে তিন উইকেট নেন। এই রান মাত্র ১২.১ ওভারে তুলে দেয় আমিরশাহি। ২৭ বলে ৪৬ করেন আলিশান শরাফু এবং ২৬ বলে ৪২ করেন মুহাম্মদ ওয়াসিম। ছয় বলে অপরাজিত ১৪ করে ম্যাচ শেষ করেন রাহুল চোপড়া।

আরও পড়ুন: অভিষেক, স্মৃতির জোড়া নজির! বিশ্বমঞ্চে ফের সেরার সেরা ভারত!

আয়োজক দেশ হিসেবে টি২০ বিশ্বকাপের স্বয়ংক্রিয়ভাবে মূলপর্বে খেলবে ভারত ও শ্রীলঙ্কা। ২০২৪ বিশ্বকাপের সুপার এইটে পৌঁছনোয় যোগ্যতা অর্জন করেছে ইংল্যান্ড, অস্ট্রেলিয়া, আফগানিস্তান, বাংলাদেশ, দক্ষিণ আফ্রিকা, দক্ষিণ আফ্রিকা, আমেরিকা এবং ওয়েস্ট ইন্ডিজ। আয়ারল্যান্ড, নিউজিল্যান্ড এবং পাকিস্তান আইসিসি ক্রমতালিকার জোরে যোগ্যতা অর্জন করেছে। এদিকে কানাডা, ইতালি, নেদারল্যান্ডস, নামিবিয়া এবং জিম্বাবোয়ে যোগ্যতা অর্জন পর্ব খেলে মূলপর্বে উঠেছে। আগামী কয়েক সপ্তাহের মধ্যেই বিশ্বকাপের নির্ঘণ্ট প্রকাশ হয়ে যাবে বলে খবর।

এর আগে কুয়েত এবং সামোয়াকে হারিয়ে দিয়েছিল জাপান। বিশ্বকাপের মূলপর্বের যোগ্যতা অর্জন করতে আমিরশাহিকে বড় ব্যবধান হারাতে হত। কিন্তু সেই সুযোগ দেয়নি আমিরশাহি। মাত্র ৫৮ রানে আট উইকেট পড়ে গিয়েছিল জাপানের, মিয়াউচির ইনিংস সম্মানজনক জায়গায় পৌঁছে দেয়।

দেখুন অন্য খবর: